Document ID: 31994D0171

ΑΠΟΦΑΣΗ ΤΗΣ ΕΠΙΤΡΟΠΗΣ της 28ης Φεβρουαρίου 1994 για την τροποποίηση της απόφασης 92/25/ΕΟΚ σχετικά με τους υγειονομικούς όρους και την έκδοση κτηνιατρικού πιστοποιητικού κατά την εισαγωγή νωπών κρεάτων από τη Ζιμπάμπουε (94/171/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την οδηγία 72/462/ΕΟΚ του Συμβουλίου της 12ης Δεκεμβρίου 1972 περί των υγειονομικών προβλημάτων ελέγχου και των υγειονομικών μέτρων κατά την εισαγωγή βοοειδών, χοιροειδών, προβατοειδών και αιγοειδών, νωπών κρεάτων ή προϊόντων με βάση το κρέας προελεύσεως τρίτων χωρών (1), όπως τροποποιήθηκε τελευταία από τον κανονισμό αριθ. 1601/92/ΕΟΚ (2), και ιδίως τα άρθρα 14, 15 και 16,
Εκτιμώντας:
ότι, με την απόφαση 92/25/ΕΟΚ της Επιτροπής (3), όπως τροποποιήθηκε τελευταία από την απόφαση 93/86/ΕΟΚ (4), θεσπίστηκαν υγειονομικοί όροι και η έκδοση κτηνιατρικού πιστοποιητικού κατά την εισαγωγή νωπών κρεάτων από τη Ζιμπάμπουε- ότι η απόφαση αυτή προβλέπει ότι τα κράτη μέλη επιτρέπουν τις εισαγωγές κρεάτων βοοειδών χωρίς κόκαλα από τις περιοχές Mashonaland West, Mashonaland East, Mashonaland Central, Makoni και Midlands, πλην των περιοχών Gokwe, Zvishavane και Mberengwa-
ότι η κατάσταση σε σχέση με τον αφθώδη πυρετό βελτιώθηκε και ότι είναι δυνατόν να τροποποιηθεί περαιτέρω η περιφερειοποίηση της Ζιμπάμπουε επιτρέποντας την εισαγωγή στην Κοινότητα νωπών χωρίς κόκαλα κρεάτων προερχομένων από την περιοχή Gutu της επαρχίας Masvingo, από την περίοχή Zvishavane της επαρχίας Midlands και από την περιοχή Insiza της επαρχίας Matebeleland South Province που ελήφθησαν από ζώα που έχουν σφαγεί μετά την 1η Νοεμβρίου 1993-
ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Η απόφαση 92/25/ΕΟΚ τροποποιείται ως εξής:
1. Στο άρθρο 1 παράγραφος 1 η φράση "τις κτηνιατρικές περιοχές Mashonaland West, Mashonaland East, Mashonaland Central, Makoni και της επαρχίας Midlands, πλην των περιοχών Gokwe, Zvishavane και Mbergengwa" αντικαθίστανται από τη φράση "τις κτηνοτροφικές περιοχές των επαρχιών Mashonaland West, Mashonaland East, Mashonaland Central, Manicaland (συμπεριλαμβάνονται μόνο οι περιοχές Gweru, Kwekwe, Shurugwi, Chirimanzu και Zvishavane), επαρχίας Masvingo (συμπεριλαμβάνεται μόνον η περιοχή Gutu) και η επαρχία Matebeleland South (συμπεριλαμβάνεται μόνο η περιοχή Insiza)".
2. Το παράρτημα αντικαθίσταται από το παράρτημα της παρούσας απόφασης.
Άρθρο 2
Η παρούσα απόφαση απευθύνεται στα κράτη μέλη.
Βρυξέλλες, 28 Φεβρουαρίου 1994.

Labels: 0
3
17
18